כן. חשוב לציין שלהחזיק סוכרתיים על ערכים גבוהים רק בגלל הפחד מהיפוגליקמיה גורם לסוכרתיים מסביב לעולם לחיות עם סיבוכי סוכרת קשים שנגרמים מסוכר גבוה מדי. סוכר שנחשב מסוכן מדי עבור אדם שאין לו סוכרת בהכרח יהיה מסוכן מדי גם עבור אדם שיש לו סוכרת. אנחנו נתונים לאותם חוקים ביולוגיים, סוכרתיים ולא סוכרתיים. יש מספיק קבוצות מפורסמות וקהילות של סוכרתיים בארץ ובעולם שחיות בערכים האלו, אותם ערכים שאני מציג באתר שלי ולפיהם אני חי (ערכים נורמליים לחלוטין בהם אתה מרגיש הכי חד והכי מרוכז, בניגוד למצבים בהם הסוכר בדם מטפס אל מעל 120, שברגעים האלו אתה מתחיל להרגיש צמא ותשוש, מניסיון). בוא לא נשכח שלחיות עם סיבוכי סוכרת שנגרמים מסוכר גבוה מדי בדם לאורך זמן, אלו חיים לא קלים וכיום אנחנו רואים יותר ויותר אנשים באוכלוסיה (גם כאלו עם טרום סוכרת) שחיים עם איזושהי ווריאציה של סיבוכי סוכרת.